На основу члана 348. став 1. Закона о стварним правима (''Службени гласник Репу- блике Српске“ број: 124/08, 58/09, 95/11 и 60/15) и члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе (''Службени гласник Републике Српске'', број 20/12), и тачке V Одлуке о продаји пословног простора, број 02-020-6 од 09.3.2018. године, Скупштина општине Шипово, расписује

Ј А В Н И ОГЛАС

о начину и условима продаје неизграђеног градског грађевинског земљишта

путем усменог јавног надметања-лицитацијом

**1. НАЗИВ И СЈЕДИШТЕ ПРОДАВЦА**

Општина Шипово, Трг патријарха српског Павла 1, Шипово ЈИБ 4401338950003, врши продају неизграђеног градског грађевинског земљишта.

**2. НАЧИН ПРОДАЈЕ ГРАДСКОГ ГРАЂЕВИНСКОГ ЗЕМЉИШТА**

Усменим јавним надметањем-лицитацијом

**3. УСЛОВИ ПРОДАЈЕ ГРАДСКОГ ГРАЂЕВИНСКОГ ЗЕМЉИШТА**

**3.1. Подаци о непокретности:**

Број парцеле 781/59, уписана у лист непокретности број 458/13 к.о. Шипово на име корисника земљишта „ОПШТИНА ШИПОВО“ ( индикације корисника), површине 488 м2, ради изградње колективног стамбеног објекта, и

Број парцеле 781/60, уписана у лист непокретности број 458/13 к.о. Шипово, на име корисника земљишта „ОПШТИНА ШИПОВО“ ( индикације корисника), површине 600 м2, ради изградње колективног стамбеног објекта.

**3.2.** **Почетна продајна цијена**

Почетна продајна цијена градског грађевинског земљишта на парцели број 781/59 износи 12.546,48 КМ.

Почетна продајна цијена градског грађевинског земљишта на парцели број 781/60 износи 15.426,00 КМ.

**3.3. Право учешћа и начин полагања кауције:**

За учешће у поступку лицитације понуђачи могу бити само правна лица које се бави грађењем објеката, односно извођењем грађевинских радова одговарајуће врсте и намјене у високоградњи ( да имају валидну лиценцу за високоградњу) и која према закону могу бити власници некретнина на подручју Републике Српске.

За учешће у поступку лицитације понуђачи су дужни уплатити кауцију у висини од 10 % почетне цијене грађевинске/их парцеле/а , на јединствени рачун трезора Општине Шипово број 5510190000555345 код UniCredit Bank, Филијала Шипово, сврха дознаке: кауција за учешће на лицитацији, један дан прије почетка поступка лицитације и урачунава се у продајну цијену.

Учесницима у лицитацији чије понуде нису прихваћене, извршиће се поврат уплаћене кауције у року од 8 дана од дана закључења лицитације.

Учесник у лицитацији чија понуда буде утврђена као најповољнија понуда, а не приступи закључивању уговора о купопродаји, губи право на поврат уплаћене кауције.

**3.4.** **Начин и услови плаћања куповне цијене:**

Продајну цијену наведених непокретности учесник лицитације, са којим ће Начелник општине Шипово закључити купопродајне уговоре, купац je обавезан уплатити у року од 15 дана од дана спровођења лицитације, а прије прибављања мишљења Правобранилаштва Републике Српске, и закључења и овјере уговора о продаји, на жиро рачун продавца.

**3.5. Вријеме и начин предаје непокретности:**

 Предаја непокретности у посјед купцу извршиће се у року од 15 дана од дана закључења уговора о купопродаји, о чему ће бити састављен Записник о примопредаји.

**4. ДАН И МЈЕСТО ОДРЖАВАЊА ЛИЦИТАЦИЈЕ**

Лицитација ће се одржати дана 16.4.2018. године у просторијама Општине Шипово, соба број 26, са почетком у:

за парцелу број 781/59 у 10,00 часова, и

за парцелу број 781/60 у 11,00 часова.

У случају да не успије прва лицитација, друга лицитација заказује се за дан 20.4. 2018. године у просторијама Општине Шипово, соба број 26, са почетком у:

за парцелу број 781/59 у 10,00 часова, и

за парцелу број 781/60 у 11,00 часова.

**5.** **ВРИЈЕМЕ И НАЧИН РАЗГЛЕДАЊА ДОКУМЕНТАЦИЈЕ**

Заинтересована лица могу извршити увид у документацију о непокретностима које се продају и добити тражене информације код Комисије за лицитацију, сваког радног дана у времену од 7-15 часова.

Контакт особа: Зоран Дакић.

Контакт телефон: 050-360-131.

**6. РОК ЗА ПОДНОШЕЊЕ ПРИЈАВА ЗА УЧЕШЋЕ НА ЛИЦИТАЦИЈИ**

Пријава за учешће на лицитацији се подноси Комисији за лицитацију најкасније један дан прије дана када је заказана лицитација. Уплата кауције мора бити извршена најкасније 1 (један) дан прије дана када је заказана лицитација.

Уз пријаву обавезно приложу сљедећи докази:

-доказ (оргинал уплатнице) о уплати кауције,

-извод из одговарајућег регистра за привредно друштво, не старију од 6 мјесеци,

-лиценцу за високоградњу и

-писмену пуномоћ.

Пријава се може поднијети и на образцу који се може добити на инфо-пулту општинске управе.

Пријава се може поднијети и у затвореној коверти. На омоту затворене коверте у којој се предаје пријава за учешће на литацији, потребо је ставити назнаку: „пријава за лицитацију градског грађевинског земљишта- за комисију“.

**7. Посебни услови везани за привођење грађевинског земљишта намјени.**

**Купац је дужан да у року од једне године од дана закључења уговора о купопродаји земљишта, прибави грађевинску дозволу за изградњу у складу са Регулациoним планом.**

**Купац је дужан да објекат изгради у року од једне године од од дана закључења уговора о купопродаји земљишта.**

**Купац се обавезуије да ће изграђене станове продати купцима по цијени која неће бити већа од 800, 00 КМ по 1м 2 са ПДВ.**

**У случају неиспуњења ове обавезе у остављеном року, продавац може тражити раскид уговора и накнаду евентуалне штете.**

**8.** Овај Оглас објавиће се, најмање 15 дана прије дана одржавања лицитације у дневном листу ’’Независне новине’’, Бања Лука, на огласној табли Општине Шипово и Веб страници Општине Шипово .

|  |  |
| --- | --- |
| Број: 02-020-8/2018Датум: 09.3.2018.године |  ПРЕДСЈЕДНИК Милан Плавшић,с.р. |